รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๓ / ๒๕๖๖  
วันพฤหัส ที่ ๖ เมษายน พ.ศ. ๒๕๖๖ เวลา ๐๙.๐๐ น.
ณ ห้องประชุมปัญญาบารมี โรงเรียนคลองลานวิทยา

ประธานการประชุม	นายปุณณวิช	แก้วปัน		ผู้อำนวยการโรงเรียนคลองลานวิทยา
ผู้ประชุม	        	๘๑   คน 
ผู้มาประชุม	   	๗๙   คน	
ผู้ไม่มาประชุม	             ๒   คน 	ได้แก่	
	๑. นางสาวสุนิสา  ทับประดิษฐ
		๒. นางสมเจตนา  มาประเสริฐ 

ระเบียบวาระที่ ๑ เรื่องที่ประธานแจ้งให้ทราบ
	๑.๑ อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนเมษายน พ.ศ. ๒๕๖๖ จำนวน ๖ คน ดังนี้ นางสาวลลิตา โฆษิตเลิศวัฒนา  นายไพรรัตน์ ศรีทอง  นางวิลาพร อารักษ์               นางพรระวี คงขำ  นางสาวภัณฑิรา โพธิ์แนม  และนางวราภรณ์ จารุเมธีชน
		๑.๒ มอบเงินสวัสดิการบุคลากรใหม่ของครอบครัว ให้แก่ นายปราโมทย์ ชุ่มจีน เจ้าหน้าที่สนับสนุนฯ		
		๑.๓ อวยพรแก่คณะครู เนื่องในวันสงกรานต์ (วันปีใหม่ไทย) ๒๕๖๖
		๑.๔ ขอบคุณคณะครูที่ให้ความร่วมมือในการทำกิจกรรมต่างๆในปีการศึกษาที่ผ่านมา 

ระเบียบวาระที่ ๒ รับรองรายงานการประชุมครั้งที่ -
                      - ไม่มี -

ระเบียบวาระที่ ๓ เรื่องเสนอเพื่อทราบ
	๓.๑ งานที่เกี่ยวข้องกับกลุ่มบริหารวิชาการ
		๓.๑.๑ กำหนดการปีการศึกษา ๒๕๖๖
 ๙ – ๑๒  พฤษภาคม ๒๕๖๖  เปิดเตรียมการ ๔ วัน
        ๙   พฤษภาคม ๒๕๖๖  ประชุมคณะครูก่อนเปิดภาคเรียน เวลา ๐๙.๐๐ น. 
			      ณ ห้องประชุมปัญญาบารมี 
       ๑๐  พฤษภาคม ๒๕๖๖  ปฐมนิเทศนักเรียนระดับชั้น ม.๑ และ ม.๔
๑๑ - ๑๒  พฤษภาคม ๒๕๖๖  อบรม OBECQA
       ๑๒  พฤษภาคม ๒๕๖๖  ตรวจสอบความพร้อมห้องเรียน (ภาคบ่าย)
       ๑๕  พฤษภาคม ๒๕๖๖  นักเรียนมาเรียนวันแรก 
	๓.๑.๒ กำหนดส่งแผนการจัดการเรียนรู้ในช่วงวันเตรียมการ ตั้งแต่วันที่ ๙ - ๑๒ พฤษภาคม ๒๔๖๖ โดยจัดทำแผนระยะยาวของทุกรายวิชาที่สอน และแผนรายชั่วโมง ๑ วิชา (ให้เยื่อมโยงกับ ว.PA) 
	๓.๑.๓ ควรปรับแผนการจัดการเรียนรู้เป็นแบบฟอร์มปัจจุบันตามที่งานวิชาการกำหนด และจะมีใบปะหน้าแผนการสอนเพิ่มเติมให้ในภายหลัง
	๓.๑.๔ วันเปิดภาคเรียน ๑๕ พฤษภาคม ๒๕๖๖ ให้ครูที่ปรึกษาแจ้งให้นักเรียนทราบ และแจ้งครูผู้สอนทำการแจกหนังสือเรียนให้นักเรียนได้รับครบทุกคน 
	๓.๑.๕ การกำหนดค่าเป้าหมายการสอนประจำรายวิชา ครูประจำวิชาควรกำหนดค่าเป้าหมายไว้ตั้งแต่ต้นปีการศึกษา
	๓.๑.๖ แจ้งให้คณะครูเตรียมแผนการสอน Active Learning ในช่วงเปิดภาคเรียน และจะมีการเชิญวิทยากรมาให้ความรู้แก่คณะครูเกี่ยวกับการทำแผนการจัดการเรียนรู้
	๓.๑.๗ งานสวนพฤกษศาสตร์โรงเรียน เป็นนโยบายจากสำนักงานเขตพื้นที่การศึกษามัธยมศึกษากำแพงเพชร ให้โรงเรียนเข้าเป็นสมาชิก และเมื่อเป็นสมาชิกไม่ต่ำกว่า ๒ ปี สามารถเข้ารับการประเมินได้ ซึ่งการเข้าร่วมเป็นสมาชิกจะมีการประชุมผู้ที่เกี่ยวข้อง ได้แก่ คณะกรรมการสถานศึกษา ผู้บริหารสถานศึกษา และคณะครูทุกท่าน

๓.๒ งานที่เกี่ยวข้องกับกลุ่มบริหารทั่วไป
		๓.๒.๑ การอยู่เวรประจำวันในช่วงปิดภาคเรียน หากโรงเรียนเกิดความเสียหาย หรือมีเหตุการณ์ฉุกเฉิน ให้ครูเวรประจำวันแจ้งในไลน์กลุ่มของโรงเรียน
		๓.๒.๒ ขอให้คณะครูทุกท่านตรวจสอบห้องเรียน/ห้องสำนักงานทุกห้อง หากมีการชำรุดเสียหาย สามารถแจ้งซ่อมผ่านแอพพลิเคชั่นโรงเรียน กลุ่มงานบริหารทั่วไป 
		๓.๒.๓ มีการปรับพื้นที่บริเวณสวนเศรษฐกิจพอเพียง เนื่องจากเป็นบริเวณที่ได้รับความเสียหายจากอุทกภัย จึงมีการปรับปรุงพื้นที่ให้เป็นแหล่งเรียนรู้ต่อไป 
		๓.๒.๔ ในช่วงปิดภาคเรียนจะมีช่างเข้ามาปรับปรุงสถานที่ บริเวณห้องน้ำอาคาร ๒ และบันไดทางลงห้องน้ำหญิง อาคารชั่วคราว แจ้งครูเวรประจำวันรับทราบ และช่วยกันดูแลความเรียบร้อย
		๓.๒.๕ การป้องกันควบคุมโรคติดต่อนำโดยยุงลาย ด้วยในปี ๒๕๖๕ มีผู้ป่วยไข้เลือดออกจำนวน ๔๕,๑๔๕ ราย และมีแนวโน้มจะเกิดการแพร่บาดอย่างต่อเนื่องในปี ๒๕๖๖ ซึ่งจังหวัดกำแพงเพชร       มีผู้ป่วยจำนวน ๕๓ ราย อยู่ในลำดับที่ ๑๐ ของประเทศ เพื่อเป็นการป้องกันการแพร่ระบาดโรคติดต่อนำโดยยุงลาย จึงขอให้ทำลายแหล่งเพาะพันธุ์ยุงลาย
		๓.๒.๖ การเลือกตั้งสมาชิกสภาผู้แทนราษฎร (ส.ส.) รายละเอียดสังเขปดังนี้
			๓ – ๗ 	เมษายน   ๒๕๖๖	วันรับสมัครรับเลือกตั้ง
			๒๕ มีนาคม – ๙ เมษายน ๒๕๖๖	ลงทะเบียนขอใช้สิทธิ์เลือกตั้งล่วงหน้า
			๓    พฤษภาคม    ๒๕๖๖	เพิ่มชื่อ/ถอนชื่อผู้มีสิทธิ์เลือกตั้ง
			๗    พฤษภาคม    ๒๕๖๖	วันเลือกตั้งล่วงหน้าในเขต/นอกเขต
			๑๔  พฤษภาคม    ๒๕๖๖	วันเลือกตั้งสมาชิกผู้แทนราษฎร (ส.ส.)
		๓.๒.๗ เนื่องจากสภาพอากาศร้อน ให้ครูที่ปรึกษาแจ้งนักเรียนให้ระมัดระวังการลงเล่นน้ำ




๓.๓ งานที่เกี่ยวข้องกับกลุ่มบริหารงบประมาณ/กลุ่มบริหารบุคคล
	๓.๓.๑ แผนกลยุทธ์ระยะ ๓ ปี การวิเคราะห์ SWOT ควรมองที่ภาพรวมขององค์กร
	๓.๓.๒ การอบรมภาษาอังกฤษออนไลน์ โครงการพัฒนาสมรรถนะภาษาอังกฤษ ๕ หลักสูตร ผ่านระบบออนไลน์ ในการนี้แจ้งให้คณะครูเข้ารับการอบรมอย่างน้อย ๑ หลักสูตร ภายในเดือนพฤษภาคม ๒๕๖๖ หากเข้าอบรมครบ ๓ หลักสูตร จะได้รับเกียรติบัตรจากสังกัดสำนักงานเขตพื้นที่การศึกษามัธยมศึกษากำแพงเพชร
	๓.๓.๓ แจ้งคณะครูจัดเก็บร่องรอย/ผลการดำเนินงานตามข้อตกลงการพัฒนางาน (PA)
	๓.๓.๔ การชำระเงินค่าบำรุงการศึกษา สามารถชำระเงินผ่านโมบายแบงก์กิ้งได้ โดยให้ครู    ที่ปรึกษาเก็บรวบรวมใบเสร็จการโอนเงินของนักเรียนไว้เป็นหลักฐาน
๓.๓.๕ การแจ้งซ่อมครุภัณฑ์ ให้ติดตามและประสานเจ้าหน้าที่ เพื่อความรวดเร็ว
๓.๓.๖ หากมีข้อราชการ หรือมีเหตุจำเป็นให้คณะครูมาปฏิบัติงานในช่วงปิดภาคเรียน ขอให้มาปฏิบัติงานตามปกติ
๓.๓.๗ ในปีงบประมาณ ๒๕๖๖ มีการจัดซื้อหนังสือเรียนค่อนข้างมาก ขอให้ครูผู้สอนแจกหนังสือเรียนให้นักเรียนได้รับครบทุกคน และเมื่อสิ้นสุดปีการศึกษาให้ขอคืนจากนักเรียนบางส่วนประมาณ ๓๐% - ๔๐%
๓.๓.๘ ช่วงนี้อาจเกิดพายุฝนฟ้าคะนอง แจ้งให้คณะครูตรวจสอบอาคาร ห้องสำนักงาน และครุภัณฑ์ให้เรียบร้อยก่อนปิดภาคเรียน
๓.๓.๙ ใบงานกิจกรรม “นักเรียนของฉัน:Being” มองภาพอัตลักษณ์นักเรียนที่อยากให้เกิดขึ้น กำหนดส่งวันที่ ๒๐ เมษายน ๒๕๖๖

ระเบียบวาระที่ ๔ เรื่องเสนอเพื่อพิจารณา 
	- ไม่มี –

ระเบียบวาระที่ ๕ เรื่องอื่นๆ
	๕.๑ นางสาวฉันทพิชญา  ทองสีอ่อน เล่าถึงความประทับใจในประสบการณ์การการทำงานที่เคยผ่านมา และอยากให้โรงเรียนคลองลานวิทยามีการบริหารงานที่ดีขึ้น มีการปรับปรุงการให้บริการแก่ครู นักเรียน และผู้ปกครอง
	๕.๒ นายวรวิทย์  ภูวดล อยากให้ผู้บริหารสถานศึกษาแลกเปลี่ยนแนวคิดเกี่ยวกับสิ่งที่อยากจะให้เกิดขึ้นในห้องเรียน ในปีการศึกษา ๒๕๖๖
 	๕.๓ นางวันเพ็ญ  ศรเลี่ยมทอง ขอขอบคุณฝ่ายงานวิชาการ ที่จัดประชุมผู้ปกครองนักเรียนที่มีการติด ๐ และใบรายชื่อนักเรียนติด ๐ ควรระบุชื่อนักเรียนแบบแยกชั้น/ห้อง มีลายเซ็นต์ผู้ปกครอง มีหมายเลขโทรศัพท์ผู้ปกครอง และทำสำเนาแจ้งครูผูสอนให้รับทราบ 
		

ปิดประชุมเวลา ๑๐.๔๐ น.
					

					ลงชื่อ			         ผู้บันทึกการประชุม
  			     		        (นางสาวมัลลิกา  สมพินิจ)


					ลงชื่อ                                 ผู้ตรวจรายงานการประชุม
					   (นางสาวกัญญารินทร์  บุญรัศมีจันทร์)
			                       รองผู้อำนวยการฯ กลุ่มงานบริหารทั่วไป


    					ลงชื่อ                                 ผู้รับรองรายงานการประชุม
        	        			         (นายปุณณวิช  แก้วปัน)
            	 ผู้อำนวยการโรงเรียนคลองลานวิทยา
